Minn filmat tal-Għaqda tal-Malti fuq YouTube  Il-mozzjoni tal-Kunsillier tal-Furjana James Aaron Ellul ġiet approvata u għalhekk, triq fil-Furjana se tissemma għal Prof. Oliver Friggieri, kittieb, poeta u ħassieb, li ħalliena fil-21 ta' Novembru li għadda meta kellu 73 sena. Prof. Friggieri kien mill-Furjana, u t-triq li se tissemma għalih hija parti minn Triq l-Argotti, kantuniera ma' Pjazza San Kalċidonju u ma' Triq l-Iljun. It-triq se jkun jisimha "Triq il-Prof. Il-mozzjoni kienet tressqet minn Ellul, li kien ukoll student ta' Friggieri, u ġiet approvata mill-Kunsill Lokali tal-Furjana. Illum irċivejt korrispondenza li ġie approvat li t-triq għal Oliver Friggieri fil-Floriana se tkun parti mit-Triq… Posted by James Aaron Ellul on Tuesday, February 23, 2021 L-aħbar tal-mewt ta' Prof. Friggieri Imut il-kittieb u akkademiku Oliver Friggieri Ellul kiteb fuq Facebook li bħalissa qed issir ħidma biex jaraw il-possibbiltà li ssir irħama mal-binja ta' fejn kien joqgħod. "Imiss issa li nkunu kkonsultati biex isir monument fil-lokal għal dan il-personaġġ." Żied jgħid li huwa kellu x-xorti li jkun ħabib ta' Prof. Friggieri, u għalhekk, issa bix-xieraq "li dak li tana, ngħadduh lil ta' warajna." Dwar il-mozzjoni Mozzjoni mill-kunsilliera biex triq f'Balzunetta tissemma għal Prof. Friggieri Mozzjoni simili f'Santa Venera Il-Kunsill Lokali ta' Birkirkara b'mozzjoni għal plakka mad-dar ta' Prof. Friggieri